**. napirend**

**E l ő t e r j e s z t é s**

**Révfülöp Nagyközség Önkormányzata Képviselő-testületének 2021. december 13-án tartandó ülésére**

**Tárgy:** Révfülöp Nagyközség Önkormányzata Szervezeti és Működési Szabályzatáról szóló 6/2013. (III. 27.) önkormányzati rendelete módosítása

**Előterjesztő:** Kondor Géza polgármester

**Előkészítette:** dr. Szabó Tímea jegyző

**Tárgyalja:** Gazdasági, Településfejlesztési és Turisztikai Bizottság

Oktatási, Szociális és Kulturális Bizottság

Előterjesztő Jogszabállyal nem ellentétes

dr. Szabó Tímea jegyző

Tisztelt Képviselő-testület!

A Kormányhivatal a Magyarország helyi önkormányzatairól szóló 2011. évi CLXXXIX. törvény 44. §-a azon rendelkezésével összefüggésben, mely szerint *„Az ülést tizenöt napon belüli időpontra össze kell hívni a települési képviselők egynegyedének, a képviselő-testület bizottságának, valamint a kormányhivatal vezetőjének a testületi ülés összehívásának indokát tartalmazó indítványára. Az indítvány alapján a testületi ülést a polgármester hívja össze a testületi ülés indokának, időpontjának, helyszínének és napirendjének meghatározásával.”* felhívta a figyelmet, hogy a Miniszterelnökség szakmai állásfoglalása szerint az SZMSZ-ben a rendkívüli ülés kötelező összehívásának feltételeként az összehívás indokát tartalmazó indítványon túl egyéb feltétel (például írásos előterjesztés, napirendi pont meghatározása) nem állapítható meg.

Révfülöp Nagyközség Önkormányzata Képviselő-testületének a Révfülöp Nagyközség Önkormányzata Szervezeti és Működési Szabályzatáról szóló  6/2013. (III. 27.) önkormányzati rendelete 7. § (4)-(5) bekezdése szabályozza a testületi ülés fentiek idézettek szerinti összehívását az alábbiak szerint:

*A képviselő-testületet össze kell hívni legalább 2 képviselő, vagy a képviselő-testület állandó bizottságának indítványára.*

*Az indítványban meg kell jelölni a megtárgyalandó napirendet, indokát, a helyszínt, kérdést, kit javasolnak az ülésre meghívni, javaslatot az ülés időpontjáról.*

Tekintettel arra, hogy az idézett rendelkezések az összehívás indokán túl egyéb feltételt is meghatároznak, így e feltételek hatályon kívül helyezése szükséges. Tekintettel arra, hogy az így megmaradó rendelkezéseket az Mötv. szabályozza, így e rendelkezések megismétlése nem szükséges, illetve nem is felel meg a jogszabály szerkesztési szabályoknak, ezért indokolt a hivatkozott (4)-(5) bekezdés hatályon kívül helyezése.

**INDOKOLÁS**

A Szervezeti és Működési Szabályzat módosítása magasabb szintű jogszabályi rendelkezésnek való megfelelés érdekében szükséges, tekintettel arra, hogy a képviselő-testület indítvány alapján történő összehívásának lehetőségét a Magyarország helyi önkormányzatairól szóló 2011. évi CLXXXIX. törvényben meghatározottakon túl további feltételhez köti, ami jogszabálysértő.

**Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

A rendelet-tervezet megjelölése és címe: Révfülöp Nagyközség Önkormányzata Képviselő-testületének Révfülöp Nagyközség Önkormányzata Szervezeti és Működési Szabályzatáról szóló  6/2013. (III. 27.) önkormányzati rendelete módosításáról

Társadalmi-gazdasági hatása: Nincs

Költségvetési hatása: Nincs

Környezeti, egészségi következményei: Nincs.

Adminisztratív terheket befolyásoló hatása: Nincs

Egyéb hatása: Jogszabálysértés megszüntetése

A rendelet megalkotásának szükségessége: Magasabb szintű jogszabálynak való megfelelés

A rendelet alkalmazásához szükséges feltételek: - személyi: nincs

- tárgyi: nincs

- pénzügyi: nincs

Kérem a Tisztelt Képviselő-testületet, hogy az előterjesztést megvitatni szíveskedjenek.

***Rendelet tervezet***

**Révfülöp Nagyközség Önkormányzata Képviselő-testületének .../.... (...) önkormányzati rendelete**

**A Révfülöp Nagyközség Önkormányzata Szervezeti és Működési Szabályzatáról szóló 6/2013. (III. 27.) önkormányzati rendelete módosításáról**

Révfülöp Nagyközség Önkormányzata Képviselő-testülete Magyarország helyi önkormányzatairól szóló 2011. évi CLXXXIX. törvény 53. § (1) bekezdésében kapott felhatalmazás alapján, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1. §**

Hatályát veszti A RÉVFÜLÖP NAGYKÖZSÉG ÖNKORMÁNYZATA SZERVEZETI ÉS MŰKÖDÉSI SZABÁLYZATÁRÓL című 6/2013.(III.27.) önkormányzati rendelet 7. § (4) és (5) bekezdése.

**2. §**

Ez a rendelet a kihirdetését követő napon lép hatályba.

Kondor Géza dr. Szabó Tímea

polgármester címzetes főjegyző

A kihirdetés napja: 2021.

dr. Szabó Tímea

címzetes főjegyző